hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Առեղծվածային մահ Ասկերանի զորամասում. Զինվորի մահը կրկին ներկայացվում է որպես ինքնասպանություն | Forrights.am
Պրոշյան գյուղում, Ազատյանների մեծ տան մուտքի մոտ, պատին գերդաստանի տոհմածառն է: Արմատին գրված է մեծատառերով՝ ԱԶԱՏ: Նրանից հետո եկող մի քանի տղամարդու անունների վրա սև խաչեր են նկարած՝ թուրքի ձեռքից գնացածների անուններն են: Մի սև խաչ նոյեմբերի վեցին պատկերեցին տոհմածառի ամենավերևի ճյուղին՝ Արիստակես Էդուրադի Ազատյանի անվան վրա: Երեկ նրա ինքնահողի արարողությունն էր:
Քննչական մարմինները սովորաբար, ինքնասպանության հոդվածով գործ հարուցելիս, վստահեցնում են, որ հոդվածը հետագայում կարող է փոխվել: Գործնականում, սակայն նախաքննության մարմինը այլ վարկածներ չի քննարկում, և ամեն ինչ արվում է, զինվորների ինքնասպանությունը հիմնավորելու համար:
Ազատյանները վստահ հերքում են ինքնասպանության վարկածը: «Նման բան բացառվում է», _ միաբերան պնդում են նրանք: «Ինքը միշտ թուլակամ մարդ էր համարում ինքնասպաններին, ինքը ոչ մի խնդիր չուներ, ոչ հոգեկան, ոչ ֆինանսական, ոչ մի, բանակից գոհ էր, միշտ ասում էր, որ շատ լավ է ամեն ինչ, բարձր տրամադրություն ուներ», _ պատմում է զոհվածի հայրը՝ Էդուրադ Ազատյանը: Նա և մյուսները համբերատար սպասում են պետական մարմիններին՝ լիահույս, որ հեղափոխությունից հետո Հայաստանում արդարության դարեշրջան է հաստատվել, և իրենց որդու սպանողին անպայման գտնելու են:
Դեպքի մասին ընտանիքին նույն օրը հայտնել է զինկոմը: «Վաենկոմը մեզ ասեց, որ իրեն զանգել են զորամասից, ասել են, որ Արիստակեսը զոհվել է չաստի մեջ, այնտեղ ոչ զենք ունեն, ոչ բան, ո՞նց է իրեն խփել», _ զարմանում է զինվորի պապը՝ Արիստակես Ազատյանը:
Նա ներկա է եղել դիահերձմանը: Պատմում է, որ թոռան կոկորդին և գլխին փամփուշտի հետքեր կային: Ձեռքի ափի մեջ վնասվածք է նկատել, իսկ ձախ ձեռքի դաստակին քերծվածքներ: «Կաշին ուղիղ կտրված էր, թարմ վերք էր ձեռքին: Քննիչին հարցրեցի Ժամացույցը ուր է, ժամացույց ուներ, վաենկոմն էր նվիրել, ասեց՝ չկա, էլ ձայն չհանեցի», _ պատմում է Արիստակես պապը:
Չի բացառվում, որ մահից առաջ զինծառայողը պայքարի մեջ է եղել, և ձեռքերին պայքարի հետքերն են մնացել:
«Ինձ հենց սկզբից տեղեկացրեցին, որ ինքը շարքից հետ է ընկել, կողքը մարդ չի եղել, երբ կրակոց է լսվել, _ պատմում է զոհվածի հայրը՝ Էդուարդ Ազատյանը, _ վաշտի հրամանատարը ինձ ուրիշ բան ասեց՝ որ ինքը վերջում չի եղել շարքի, որ իրենից հետո էլ, կողքն էլ մարդիկ են եղել: Կրակոցներ են լսվել, ինքը՝ վաշտի կամանդիրը, որ մի հիսուն մետր հեռու գտնվել, մոտեցել է, տեսել է «տղան ընկած է, կողքը պատրոններ են թափված, տղաները գոռում են՝ ջուր, ջուր»:
Ծնողներին ասել են, որ զինվորը երկու զենք ուներ, որ ինքն իրեն սպանել է սեփական զենքից, բայց չեն բացատրել, թե ինչպես է պատահել, որ զորամասում զինվորները լիցքավորված զենքվ են ման գալիս:
Երեկ Արիստակես պապը գնացել է պաշտպանության նախարար Դավիթ Տոնոյանի մոտ, վստահեցնում է, որ ազգակցական կապ ունի նրա հետ: Նախարարի հետ հաջողվել է խոսել հեռախոսով միայն: Արիստակես պապին ասել են՝ քննություն է ընթանում, խոստացել են, որ ամեն ինչ կպարզվի: Ինչո՞ւ է Դավիթ Տոնոյանը խոսում քննությունից, եթե զինվորներին իրեն են տվել, ոչ թե քննիչներին: Ինչո՞ւ է զինվորի ձեռքին զորամասում լիցքավորված զենք եղել:
Ի՞նչու մինչև հիմա ոչ մի հրամանատար ինքնասպան չի եղել, այլ միայն զինվորներն են այսպես գնում: Ինչո՞ւ հեղափոխությունից հետո անցած կես տարում հայկական բանակում տիրող մթնոլորտն ու «զոնի» բարքերը չեն փոխվում, ի վերջո, ի՞նչ է արվում վերացնելու համար ինքնասպանությունների և սպանությունների դրդող միջավայրը զորամասերում: Սրանք հարցեր են, որոնց պետք է պատասխան տան ոչ թե քննիչներն ու դատախազությունը, այլ Հայաստանի և Արցախի պաշտպանության նախարարները, բայց երբեք չեն տալիս:
Նախորդ նյութը«ԲԴԽ-ին իրավական դաշտ կարող է վերադարձնել Հանրապետության նախագահը»
Հաջորդ նյութըԻշխանությունը չի հովանավորում, բայց նաև ձեռնպահ է մնում սպառնալիք և ատելության խոսք արտահայտողների նկատմամբ
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.